|  |  |
| --- | --- |
|  | HRVATSKA **OBRTNIČKA**  **KOMORA** |

*.*

Broj: 11-1024-1559-80-2018

Zagreb, 15. ožujka 2018.

**PODRUČNE OBRTNIČKE KOMORE**

**(e-mail svima)**

**UDRUŽENJA OBRTNIKA**

**(e-mail svima)**

**Predmet: Informacije o održavanju 11. Obrtničkih sportskih igara**

Poštovani,

Upravni odbor Hrvatske obrtničke komore je na 25. sjednici održanoj 28. studenoga 2017. godine, donio odluku da će Hrvatska obrtnička komora organizirati **11. Obrtničke sportske igre (OSI), koje će se održati od 10. svibnja do 13. svibnja 2018. godine u Malom Lošinju (hotel Vespera)**, uz posredovanje agencije Dubrovnik Sun iz Dubrovnika.

Hrvatska obrtnička komora neće sufinancirati trošak hotelskog smještaja sudionika 11. Obrtničkih sportskih igara.

Pravo nastupa na natjecanjima, koja se održavaju u okviru 11. Obrtničkih sportskih igara, imaju:

* + *aktivni obrtnici i članovi komorskog sustava* Hrvatske obrtničke komore,
  + *zaposlenici komorskog sustava* Hrvatske obrtničke komore,
  + *članovi uže obitelji* definirani Zakonom o obrtu
  + *umirovljeni obrtnici*
  + *dobrovoljni članovi* Hrvatske obrtničke komore.

Organizacijski odbor za 11. Obrtničke sportske igre bit će odgovoran za sudionike na licu mjesta, za svaku sportsku disciplinu. Svaka županijska obrtnička komora je odgovorna za svoje natjecatelje i prijave. Svaki će voditelj prilikom dolaska u Mali Lošinj Organizacijskom odboru dostaviti kompletiranu dokumentaciju o svojim obrtnicima i sudionicima (objedinjeno u jednu cjelinu – fascikl, a što ostaje kod Organizacijskog odbora za slučaj žalbenog postupka i kontrole sudionika). Dokumentacija može biti: preslika obrtnice, osobne iskaznice, rodnog lista, vjenčanog lista te „odreska“ mirovine.

**11. OSI – INFORMACIJE:**

**Termin održavanja:** od 10. do 13. svibnja 2018. godine

**Dolazak sudionika:** 10. svibnja od 14:00 h do 18:00 sati

**Smještaj:** hotel Vespera u Malom Lošinju. Ako se hotel Vespera popuni, dodatni smještaj bit će organiziran u obližnjem hotelu Aurora

**Otvaranje igara**: 11. svibnja u 09:00 sati

**Početak natjecanja**: 11. svibnja u 10:00 sati

**Natjecanja** se održavaju 11. i 12. svibnja

**Proglašenje najboljih županija, sportskih ekipa i pojedinaca:** 12. svibnja na završnoj večeri u hotelu

**Cijena smještaja na bazi punog pansiona**:

u dvokrevetnoj sobi kn 373,00 dnevno/po osobi

u jednokrevetnoj sobi kn 473,00 dnevno/po osobi

**Cijena smještaja na bazi polupansiona**:

u dvokrevetnoj sobi kn 343,00 dnevno/po osobi

u jednokrevetnoj sobi kn 443,00 dnevno/po osobi

- u cijene je uključen PDV

- u cijene je uključena boravišna pristojba koja iznosi kn 8,00 po osobi i danu

**Početna usluga** je večera 10.05.

**Završna usluga** je doručak 13.05.

**Sportovi u kojima će se sudionici natjecati:**

1. MALI NOGOMET – ekipno muški (5+1)
2. KUGLANJE – ekipno žene (5 natjecateljica)
3. KUGLANJE – ekipno muški (5 natjecatelja)
4. TENIS – žene (2 natjecateljice pojedinačno)
5. TENIS – muški (2 natjecatelja pojedinačno)
6. \*TENIS – ekipno miješano (natjecateljica i natjecatelj)
7. STOLNI TENIS – žene (2 natjecateljice pojedinačno)
8. STOLNI TENIS – muški (2 natjecatelja pojedinačno)
9. \*STOLNI TENIS - ekipno miješano (natjecateljica i natjecatelj)
10. POVLAČENJE UŽETA – ekipno miješano (6 natjecatelja + 3 natjecateljice)
11. PIKADO – ekipno (2 natjecateljice + natjecatelj)
12. ODBOJKA NA PIJESKU – ekipno (2 natjecateljice + natjecatelj)

\*Napomena: tenis i stolni tenis u kategoriji ekipno miješano, ove godine se izvode eksperimentalno i ne ulaze u ukupni zbroj bodova.

**PRIJAVA SPORTSKIH DISCIPLINA**

Prijava natjecatelja (pojedinačno i ukupni broj) i sportskih disciplina dostavlja se Organizacijskom odboru za 11. OSI, zbirno po županijama, uz navođenje naziva sportskih disciplina te imena natjecatelja po disciplinama u kojima sudjeluju pojedine županije. Potrebni podaci su: naziv, adresa, OIB, kontakt mobitel ili telefon voditelja. Prijave je potrebno dostaviti **najkasnije do 20. travnja 2017.**

**e-mail:** [publicrelations@hok.hr](mailto:publicrelations@hok.hr)

**fax:** 01/4846 610

**telefon**: 01 4806 643 (centrala 4806 666)

**PRIJAVE ZA HOTELSKI SMJEŠTAJ**

Prijave za smještaj sudionika dostavljaju se zbirno po županijama na agenciju Dubrovnik Sun:

**e-mail:**[osi@dubrovniksun.hr](mailto:osi@dubrovniksun.hr)

**fax:** 020 436 336

**kontakt osoba:** Jelena Bete

**telefon:** 020 436 337

Zbog pravovremene potvrde hotelu ukupno potrebnog broja soba, molimo da okvirni broj sudionika i strukturu soba dostavite agenciji Dubrovnik Sun, **najkasnije do 13. travnja 2018. godine.**

**Nakon navedenog datuma, agencija neće biti u mogućnosti jamčiti smještaj, ako isti nije rezerviran.**

**Konačnu listu imena sudionika potrebno je dostaviti najkasnije 27. travnja 2018. godine.**

Prije polaska, voditelji po županijama dužni su kontaktirati Dubrovnik Sun i dostaviti eventualne izmjene do tada prijavljenih osoba, odnosno dopune novih prijavljenih sudionika.

**PLAĆANJE HOTELSKOG SMJEŠTAJA**

S obzirom da sudionici podmiruju svoj smještaj u cijelosti, Dubrovnik Sun će izdavati predračune za troškove smještaja na imena sudionika.

Također, agencija će omogućiti izdavanje predračuna na obrte sudionika po zahtjevu, kojeg molimo naznačite u obrascu za prijavu smještaja po županijama i pošaljite ispunjenu prijavnicu za R1 račun.

Troškovi smještaja moraju biti podmireni po istom predračunu prije dolaska na Obrtničke sportske igre ili najkasnije na desku agencije Dubrovnik Sun u hotelu Vespera tijekom 11. OSI.

Za dodatne informacije o organizaciji 11. OSI molimo kontaktirajte gđu Mateu Sedmak Martinčić na broj tel: 01/4806-643 ili putem e-maila: [matea.sedmak-martincic@hok.hr](mailto:matea.sedmak-martincic@hok.hr) ili [publicrelations@hok.hr](mailto:publicrelations@hok.hr)

Za pitanja u vezi sa smještajem molimo obratite se agenciji Dubrovnik Sun, kontakt gđa Jelena Bete, telefon: 020 436 337 ili putem e-maila: [osi@dubrovniksun.hr](mailto:osi@dubrovniksun.hr)

Prilog:

Obrazac za prijavu smještaja po županijama

Prijavnica za R1 račun

Obrazac za prijavu sportskih disciplina

S poštovanjem,

Glavna tajnica

Hrvatske obrtničke komore

v.r. Violeta Jelić, prof.